Туристътурал язи бугьлай бур Дагъусттан\nМахъсса ппурттуву Аьрасатнал шагьрурдая Дагъусттаннайн чIявусса туристал букIлан бивкIунни. Дагъусттан туристътуран тIалавну бушиву исват хьунни OneTwoTrip сервисрал ду­сса хIасиллайн бувну, август зуруй Аьрасатнал шагьрурдая бигьалаган нанисса яла чIявуми туристътал Дагъусттаннайн нанисса бушиврийну.\nКомпаниялул клиентътурал июль зурул 15-нния байбивхьуну август зурул 1-нния 30-ннийн бияннин заказ бувсса билетирттайн бувну, тасттикь хьунни яла чIявуми туристътурал Да­гъусттан язи бувгьуну бушиву.\nЯла анавармур транспорт авиациялулмур душиву хIи­савравун ларсун, республикалий туризм хьхьичIуннай даврин хъунмасса бияла биян буллай бур МахIачкъалаллал аэропортрал.\nВай хIасиллайн бувну, июль зурул 17-ннийн бияннин, Ма­хIачкъалаллал аэропортрал кьамул бунни миллиондалийн бивсса пассажиртал. Гъинттулсса расписаниялий чIяру дунни Москавлийнсса ва Санкт-Петербургливсса рейсру, мукунна цIу дуккан дунни Туркнавунсса рейсругу.\nМахIачкъалаллал аэропортрая дуллалисса рейсирдал расписаниялул хIакъиравусса балжисса информация кIул бан бюхъайссар mcx.aero сайтрай.\nШиккува кIицI лаган, агьалинал цIуллу-сагъшиву мюхчан даву, коронавирусрал инфекциялия буруччаву мурадрай, МахIачкъалаллал аэропортрай цIакьсса къадагъа дирхьуну, маскардал режим баян бувну бу­ссар.\nКаспийлул статус цIакь дунни\nСледующая публикация КIинттулнийнсса хIадуршин\nПредыдущая публикация Для Дагестана будет разработана экономическая модель развития до 2030 года